钦定古今图书集成/历象汇编/历法典/第073卷 > 沈括梦溪笔谈 > 斗建
## 钦定古今图书集成/历象汇编/历法典/第073卷 > 沈括梦溪笔谈 > 斗建

“正月寅，二月卯，谓之建。”其说谓斗杓所建，不必用此
说。但春为寅卯辰，夏为巳午未，理自当然，不须因斗
建也。缘斗建有岁差，盖古人未有岁差之法。颛帝历
冬至，日宿斗初，今宿斗六度。古者正月斗杓建寅，今
则正月建丑矣。又岁与岁合，今亦差一辰。《尧典》曰：“日
短星昴”，今乃日短星东壁。此皆随岁差移也。